| Medaljeoversikt |
| --- |
| Konkurrerte for Norges flagg Norge |
|  i langrenn: |
| Langrenn U23-VM |
| Sølv | 2017 Park City |  Sprint klassisk  |
| Langrenn Europeisk Ungdoms-OL |
| Sølv | 2011 Liberec |  7,5 km klassisk  |
| Langrenn Ski-NM |
| Bronse | 2016 Tromsø | 10 km klassisk |
| Langrenn Junior-NM |
| Bronse | 2012 Fauske | K 18 år sprint |
| Bronse | 2012 Oslo | K 18 år 5 km fri |
| Bronse | 2012 Oslo | 4 x 3,75 km stafett |
| Bronse | 2013 Lillehammer | 4 x 3,75 km stafett |

**Thea Krokan Murud** (født 6. juni 1994) er en norsk tidligere langrennsløper som representerte Søre Ål Idrettslag. Hun debuterte i verdenscupen i langrenn med en 48.-plass på sprinten i Drammen 11. mars 2015.

Hun ble norsk U23-mester på sprint og 10 km klassisk ved NM på ski 2016, og fikk bronse på 10 km klassisk. Internasjonalt har hun sølv på sprinten fra U23-VM på ski 2017 som beste prestasjon.

Hun markerte seg også i terrengløp, og tok bl.a. en 2.–plass i Ungdommens Birkebeinerløp og Maihaugenløpet i 2008. Hun har også deltatt i Ungdoms-VM i friidrett 2011.

I juni 2022 la hun opp som aktiv skiløper, etter å ha fokusert på langløp i Ski Classics de siste sesongene.

Meritter
--------

### 2008/09

Murud kom på femteplass på 5 km fri teknikk i Hovedlandsrennet i 2009, og kom på niendeplass på sprinten. I tillegg kom Oppland på annenplass på stafetten. Hun vant Madshus-rennet i 2009.

### 2009/10

Hun vant både 5 km og sprinten i Hovedlandsrennet i 2010.

### 2010/11

I februar 2011 deltok Murud i Europeisk Ungdoms-OL (European Youth Olympic Festival) i Liberec i Tsjekkia. Der gikk hun inn til sølv på 7,5 km klassisk, bak svenske Sofia Henriksson, og med Hilde Losgård Landheim på tredjeplass. Hun kom på åttendeplass på 5 km fri, og endte på 24.-plass på sprinten. I tillegg vant Norge mix-stafetten, med Hilde Losgard Landheim, Magnus Stensaas, Thea Krokan Murud og Håvard Solås Taugbøl på laget.

I Junior-NM på ski 2011 vant hun 7,5 km fri, 33 sekunder foran Ingeranne Strøm Nakstad. I tillegg fikk hun bronse på 5 km klassisk og sølv på stafetten. I junior-NM del to kom hun på sjetteplass på sprinten. Innlagt i junior-NM del 2 var også avslutningen av Norgescupen i langrenn for junior 2010/11, og Murud kom der på tredjeplass på 2 × 3,75 km skiathlon, og endte med det også på tredjeplass sammenlagt i norgescupen i klasse K17. I mai ble hun tatt ut til Norges Skiforbunds «impulslag».

Den 31. mai deltok hun i GD-stevnet i friidrett på Lillehammer, og vant der 3000 meter på tiden 9:45,90. Dette var under kvalifiseringskravet til Ungdoms-VM i friidrett 2011. Hun løp på 9:58,41 i ungdoms-VM, og endte der på 14.-plass.

### 2011/12

I februar 2012 deltok hun i Junior-VM på ski 2012 i Tyrkia. Hun kom på sjetteplass på 5 km klassisk, men fullførte ikke 10 km skiathlon. Norge kom på sjetteplass på stafetten, der Murud deltok sammen med Barbro Kvaale, Hilde Losgård Landheim og Anne-Tine Markst.

I Junior-NM på ski 2012 fikk hun bronse på sprinten og på 5 km fri teknikk i klassen K18, samt på 4 × 3,75 km stafett med Oppland 1. I tillegg kom hun på fjerdeplass på 10 km klassisk.

Hun vant 3000 meter i Junior-NM i friidrett 2012.

### 2012/13

Hun fikk bronse på stafetten i Junior-NM på ski 2013, og kom på tiendeplass på 15 km fri i klassen K19-20 år. Hun kom på femteplass på 5 km klassisk, og 14.-plass på sprinten under NM del 2. Under NM på ski 2013 for senior ble hun slått ut i kvartfinalen på sprinten, og endte på 15.-plass, og hun kom på 18.-plass på 15 km skiathlon.

I Norgescupen i langrenn for junior 2012/13 deltok hun i 19/20-årsklassen. Hennes beste enkeltrenn var 5 km på Sjusjøen, der hun kom på tredjeplass, og sammenlagt kom hun på niendeplass med 228 poeng. I Norgescupen for senior kom hun på 46.-plass, med til sammen 31 poeng.

### 2013/14

I september 2013 deltok Murud i UM i friidrett 2013 på Lillehammer, og kom på femteplass på 3000 meter.

Hun deltok i NM på ski 2014, og på 10 km klassisk kom hun på 21.-plass. Hun kom også på 21.-plass på 3 × 5 km stafett, med Opplands førstelag. Under Junior-NM på ski 2014 deltok hun i K19/20-klassen, og endte på tiendeplass på 5 km fri og femteplass på 15 km klassisk, og Oppland kom på femteplass på stafetten i klassen K17-20 år.

Hun deltok også i Skandinavisk Cup 2013/14, men fikk to 36.-plasser, og ingen poeng i sammenlagtstillingen. I Norgescupen i langrenn 2013/14 kom hun på 45.-plass.

### 2014/15

I Norgescupen i langrenn 2014/15 kom hun på tredjeplass i U23-klassen og åttendeplass i seniorklassen. Hun gikk også flere renn i Skandinavisk Cup 2014/15, og kom på 24.-plass med 102 poeng sammenlagt, og hun kom på 26.-plass i distansecupen og 25.-plass i sprintcupen.

NM på ski 2015 del 1 ble arrangert på Røros, og Murud ble der slått ut i kvartfinalen på sprinten, og endte på 26.-plass. Under NM del 2 i Harstad kom hun på 15.-plass på 5 km klassisk, og ellevteplass på 30 km klassisk. Den 11. mars 2015 debuterte hun i verdenscupen, da hun deltok i sprinten i Drammen. Hun kom der på 49.-plass.

### 2015/16

Under Norgesmesterskapet på ski 2016 tok hun bronse på 10 km klassisk teknikk. Hun nådde finalen i sprinten, men kom på sjette- og sisteplass i finalen. Hun stilte ikke til start på 15 km skiathlon.

Hun kom på tiendeplass i Norgescupen i langrenn 2015/16, som ble vunnet av Barbro Kvåle, og i Skandinavisk Cup 2015/16 kom hun på 22.-plass totalt, men kom på tiendeplass i sprintcupen og 30.-plass i distansecupen. I februar deltok hun i U23-VM på ski 2015 i Rasnov i Romania og endte på 13.-plass på 10 km klassisk og 16.-plass på 10 km fri teknikk. På sprinten kom hun på 26.-plass.

### 2016/17

Hun deltok i U23-VM på ski 2017 i Park City i USA, og fikk der sølv på sprinten, bak svenske Anna Dyvik, og med Maja Dahlqvist på bronseplass. Hun brøt 7,5+7,5 km skiatlon i dette mesterskapet. I Skandinavisk Cup fikk hun flere topp 10-plasseringer, med en femteplass på 15 km klassisk på Lillehammer som beste resultat, og hun endte på en femteplass sammenlagt med 210 poeng. I Norgescupen i langrenn 2016/17 kom hun på 12.-plass, og i Verdenscupen i langrenn 2016/17 kom hun på 76.-plass i sprintcupen og 103.-plass sammenlagt. Hun deltok i NM på ski 2017 del 2 på Gålå, og kom der på fjerdeplass på 5 km fristil og femteplass på 30 km klassisk. På 5 km fikk hun der sølv i U23-klassen, bak Tiril Udnes Weng.

### 2017/18

Hun kom på tiendeplass i sprinten under verdenscupløpet på Lillehammer i desember. Hun endte på 27.-plass i sprintcupen, og 51.-plass totalt under Verdenscupen i langrenn 2017/18. Den 24. februar vant hun sitt første Skandinavisk Cup-renn, da hun vant 5 km klassisk i Trondheim. Hun kom på 21.-plass med 110 poeng totalt i Skandinavisk Cup 2017/18. NM på ski 2017 del 2 ble arrangert i Alta, og Murud kom der på fjerdeplass på 5 km klassisk og 15.-plass på 30 km fristil. Hun vant tre av rennene i Norgescupen i langrenn 2017/18, og kom på andreplass sammenlagt, kun slått av Anne Kjersti Kalvå fra Lundamo IL. 

### 2018/19

I Sesongåpningen i langrenn i Norge 2018 kom hun på åttendeplass på 10 km klassisk og 27.-plass på sprinten.

Resultatoversikt
----------------

### Continental Cup

Enkeltseire

| Nr. | Dato | Sted | Øvelse | Cup |
| --- | --- | --- | --- | --- |
| 1 | 24. februar 2018 | Norges flagg Trondheim | 5 km klassisk | Continental Cup |

Sammenlagtplasseringer Skandinavisk Cup

| Sesong | Sammenlagt |
| --- | --- |
| Poeng | Plass |
| 2014/15 | 102 | 24. |
| 2015/16 | 158 | 22. |
| 2016/17 | 210 | 5. |
| 2017/18 | 110 | 21. |

Referanser
----------

1. 1 2  Langrenn.com - *Thea Krokan Murud blir ikke lenger å se i konkurransesporet*, besøkt 15. juni 2022.
2. ↑  «World Cup Drammen (NOR)». *www.fis-ski.com*. Besøkt 26. mars 2023.
3. ↑  Kondis.no - *Raske jenter i Ungdommens Birkebeinerløp*, besøkt 6. februar 2017.
4. ↑  Litrim - *Gamle høyder for Maihaugenløpet*, besøkt 6. februar 2017.
5. ↑  Langrenn.com - *Hovedlandsrennet - Lillehammer - 5 kilometer fri teknikk jenter 15 år*, besøkt 6. februar 2017.
6. ↑  Langrenn.com - *Hovedlandsrennet - Lillehammer - Sprint klassisk jenter 15 år*, besøkt 6. februar 2017.
7. ↑  Langrenn.com - *Hovedlandsrennet - Lillehammer - stafett jenter*, besøkt 6. februar 2017.
8. ↑  Hadeland - *Madshus-rennet*, besøkt 6. februar 2017.
9. ↑  Emit - *Hovedlandsrennet 2010 Resultatliste J 16 år* Arkivert 8. februar 2017 hos Wayback Machine. besøkt 6. februar 2017.
10. ↑  Langrenn.com - *Norsk stafettgull*, besøkt 6. februar 2017.
11. ↑  Norges Skiforbund - *NM junior Offisiell resultatliste for K 17 år 7,5 km fri* Arkivert 28. februar 2014 hos Wayback Machine. besøkt 6. februar 2017.
12. ↑  GD - *Murud og Taugbøl på Impulslag*, besøkt 6. februar 2017.
13. ↑  IAAF - *Lille IAAF World Youth Championships (FRA) 06-10.07.2011* Arkivert 9. februar 2017 hos Wayback Machine. besøkt 6. februar 2017.
14. ↑  - *FIS Junior World Ski Championships - Ladies' Rel 4x3.3 km M*, besøkt 6. februar 2017.
15. ↑  Norges skiforbund - *Resultatliste Holmenkollen 16.03.2012* Arkivert 28. februar 2014 hos Wayback Machine. besøkt 6. februar 2017.
16. ↑  Kondis.no - *UM i friidrett i mål*, besøkt 7. februar 2017.
17. ↑  Norges Skiforbund - *NM junior - fristil* Arkivert 28. februar 2014 hos Wayback Machine. besøkt 7. februar 2017.
18. ↑  Norges Skiforbund - *NM junior - Klassisk* Arkivert 28. februar 2014 hos Wayback Machine. besøkt 7. februar 2017.
19. ↑  Norges Skiforbund - *Resultatliste Finale NM langrenn Sprint Junior* Arkivert 28. februar 2014 hos Wayback Machine. besøkt 7. februar 2017.
20. ↑  Norges Skiforbund - *NM ski 2013 Hamar - kvinner 1,3 km sprint finaler* Arkivert 12. desember 2014 hos Wayback Machine. besøkt 7. februar 2017.
21. ↑  Norges Skiforbund - *Statoil Norgescup Langrenn 2012-2013 Kvinner 19-20 år* Arkivert 7. november 2016 hos Wayback Machine. besøkt 7. februar 2017.
22. ↑  Norges Skiforbund - *NM Lillehammer - Kvinner 10 km Klassisk Individuell* Arkivert 8. februar 2017 hos Wayback Machine. besøkt 7. februar 2017.
23. ↑  Norges Skiforbund - *Statoil Norgescup Langrenn 2014-2015* Arkivert 8. januar 2017 hos Wayback Machine. besøkt 7. februar 2017.
24. ↑  NM-overraskelsen: – Vil bli verdens beste NRK

Eksterne lenker
---------------

* (en) Thea Krokan Murud – World Athletics Rediger på Wikidata

* (en) Thea Krokan Murud – FIS (langrenn) Rediger på Wikidata
* (no) Profil hos Team Veidekke Arkivert 8. februar 2017 hos Wayback Machine.
* (en) Profil hos All-Athletics Arkivert 8. februar 2017 hos Wayback Machine. (friidrett)